राजस्थान के बीजेपी अध्यक्ष ने किया दावा- बीकानेर की रानी के साथ मुगल सम्राट अकबर ने किया था दुर्व्यवहार  
मदन लाल सैनी ने मुगल शासक अकबर के बारे में विवादित बयान दिया
कहा- वह औरतों के भेष में मीना बाजार जाता और वहां दुष्कर्म करता था
'बीकानेर की रानी किरन देवी के साथ अकबर ने दुर्व्यवहार किया था'
अकबर महान या महाराणा प्रताप, यह पूछे जाने पर सैनी ने कहा कि किसी व्यक्ति की महानता को उसके चरित्र से आंका जाना चाहिए. सैनी ने कहा, 'अकबर ने मीना बाजार लगाया और मीना बाजार में सारे काम महिलाएं करती थीं. अकबर छद्म वेश में औरत का वेश बनाकर वहां जाता था और दुष्कर्म करता था.' हालांकि सैनी ने बाद में कहा, 'दुष्कर्म से मेरा मतलब छेड़छाड़ है.'
Madan Lal Saini, Rajasthan BJP Chief in Jaipur: Akbar had set up Meena bazaar, women used to do all the work there, men weren't allowed. The way Akbar used to go there in disguise & do misdeeds, it is recorded in history. (6.6.19) pic.twitter.com/O8rgBVdhvA
सैनी ने कहा, 'चरित्र देखना पड़ेगा कि महान कौन हो सकता है.' इस बीच कांग्रेस की प्रदेश प्रवक्ता अर्चना शर्मा ने इस बयान पर कहा है, 'उन्होंने जैसी भावनाएं व्यक्त की हैं वो बेहद निंदनीय हैं.' (इनपुट: भाषा)